
SØGER  LÆRDOM  VED  LÆSNING  OG  VED  TRO 


NUMMER    12 


15.  JUNI  1927 


76.  AARGANG 


ET  GUDDOMMELIGT  AUTORISERET 
PRÆSTEDØMME. 

Af  H.  I.  i  »Liahona«. 

Den  Færdighed,  hvormed  Jesu  Kristi  Kirke  af  Sidste  Dages 
Helliges  Missionærer  kan  besvare  de  mest  vigtige  Spørgsmaal 
vedrørende  Kristi  Lærdomme,  er  en  Overraskelse  for  mange 
Mennesker.  Det  er  i  en  saa  slaaende  Modsætning  til  den 
uvisse  Maade,  paa  hvilken  de  almindelige  sekteriske  Præster 
besvarer  lignende  Spørgsmaal.  Det  er  ikke  sjældent,  at  en 
Præst,  naar  han  er  spurgt  om  Meningen  af  dette  eller  hint 
Vers  i  Skriften  eller  om  Forstaaelsen  af  visse  af  Evangeliets 
Principper  og  Ordinancer,  at  han  undgaar  at  give  et  direkte 
Svar  ved  at  sige:  »Bibelfortolkerne  er  delt  i  deres  Anskuelser 
med  Hensyn  til  dette  Vers,  eller  Kirkens  Lærde  har  denne 
eller  hin  Anskuelse.« 

For  de,  der  er  vidende  om  den  Uvished,  der  gør  sig  gæl- 
dende i  de  moderne  Kristne  Kirker,  er  det  en  Overraskelse  at 
møde  unge  Mænd  og  Kvinder,  som  er  ubekendt  med  de  saa- 
kaldte  theologiske  Skoler,  men  som  uden  Betænkelighed  kan 

give  el  klarl  og  tilfredsstillende  Svar  paa  Grundlærdommene 
i  den  Kristne  Tro,  lige  fra  Evangeliets  Ordinancer  til  en  For- 
klaring om  de  sande  guddommelige  Lærdomme.  Intel  Under, 
at  der  saa  jævnlig  gøres  Spørgsmaal  —  ofte  kun  af  Nysgerrig- 
hed, men  ogsaa  undertiden  i  en  årlig  Hensigt  af  disse,  der 
ønsket  at  kende,  hvorledes  det  er,  at  de  Sidste  Dages  Helliges 
Missionærer,  foruden  nogen  præstelig  Uddannelse,  saa  tyde- 
ligt og  tilfredsstillende  kan  forklare  Lærdomme  og  Princip- 
per, som  de  Lærde  og  gudelige  Forsamlinger  har  syslet  med  i 
Aarhundreder,  og  at  deres  Lærdomme  er  i  en  saadan  Har- 
moni med  Grundprincipperne  til  de  bibelske  Sandheder,  at 
de  ikke  kan  bestrides.  I  Sandhed,  det  kommer  til  vor  Erin- 
dring, at  vi  engang  hørte  en  ledende,  sekterisk  Vækkelses- 
prædikant sige  til  sine  Tilhørere:  »Prøv  ikke  at  argumentere 
med  Mormon-Missionærer,  for  de  vil  binde  eder  i  Løbet  af  faa 
Minutter.« 

Den  betydningsfulde  Sandhed,  om  hvilken  vi  ønsker  at 
vidne,  er  denne,  at  Jesu  Kristi  Kirke  af  Sidste  Dages  Hellige 
og  dens  Missionærer  har  modtaget  en  højere  Kundskab  om 
Evangeliets  Sandheder,  fra  den  samme  guddommelige  Kilde, 
som  Jesu  Kristi  Kirke  fik  den  i  fordums  Dage.  Angaaende 
Tiden  for  Guds  Søns  Komme  i  Kødet  har  der  ikke  været  hørt 
nogen  inspireret  Røst  i  Israel  i  mange  Aar.  De  Skriftkloge  og 
Farisæerne  erklærede  at  have  stor  Agtelse  for  Herrens  Ord, 
de  havde  de  hellige  Optegnelser,  Loven  og  Profeterne  i  deres 
Besiddelse,  men  grundet  paa  Udeblivelse  af  guddommelig 
Aabenbaring  blev  de  tvungne  til  at  falde  tilbage  til  Ældster- 
nes  Traditioner  og  til  et  Samfund  af  lærde  Mænd,  der  sam- 
lede nogle  af  vore  bibelske  Fortolkninger,  der  udgør  Skrif- 
terne i  Dag. 

Men  i  sin  Tid,  da  Guds  Søn  tiltraadte  sin  Tjeneste,  forstod 
Folket  lige  med  et,  at  han  talte  med  Forstand  og  Autoritet. 
Han  lærte  dem  som  én,  der  havde  Myndighed,  ikke  som  de 
Skriftkloge.  Han  udsendte  sine  udvalgte  Vidner,  de  Tolv 
Apostle  og  andre,  som  han  gav  Myndighed  til  at  forklare  Her- 


179 

rens  sande  Vej  og  til  at  administrere  i  Evangeliets  Ordinan- 
cer.  Modsat  de  Skriftkloge  var  disse  bemyndigede  Herrens 
Tjenere  i  Stand  til  at  forklare  Skrifterne  med  en  saadan  Tyde- 
lighed og  Kraft,  at  de,  der  hørte  dem,  undrede  sig  over  deres 
overlegne  Kundskab,  sammenlignet  med  Lederne  af  deres 
egen  jødiske  Sekt.  Men  desværre  var  den  store  Majoritet  af 
Folket,  ifølge  de  historiske  Optegnelser,  mere  interesseret  i 
deres  Fædres  Traditioner  og  i  deres  Stilling  i  de  forskellige 
Sekter  og  Partier  end  i  at  kende  Herrens  sande  Vej  og  vandre 
paa  den. 

En  lignende  Situation  møder  vi  i  Dag  i  den  religiøse  Ver- 
den. Vi  har  Kirkesamfund  og  Sekter,  der  glimrer  ved  deres 
Besiddelse  af  de  gamle  Skrifter;  men  de  har  ikke  Myndighed 
til  at  lære  eller  forrette  i  Evangeliets  Ordinancer.  De  stoler 
paa  deres  Skoleuddannelse  og  Traditionen.  De  har  ingen 
guddommelig  Autoritet  eller  Aabenbaring.  —  I  Sandhed,  de 
fornægter  Nødvendigheden  af  saadant  i  vor  moderne  Tid.  Det 
uundgaaelige  Resultat  er,  at  de  ikke  forstaar  de  gamle  Skrif- 
ter og  er  derfor  delt  i  deres  Tro  angaaende  Evangeliets  Lær- 
domme og  Ordinancer. 

Vi  har  et  glædeligt  Budskab  at  forkynde  til  Verden.  Lige- 
som Mørket  og  Vildfarelsen  spredtes  i  Midten  af  Tiden  ved 
Guds  Søns  Komme  i  Kødet,  saaledes  er  ogsaa  i  disse  de  sidste 
Dage,  efter  en  lang  Periode  af  Apostasi,  Evangeliet  i  sin  Fylde 
atter  blevet  gengivet  og  Jesu  Kristi  sande  Kirke  genoprettet 
paa  Jorden,  som  var  forudsagt  af  de  gamle  Profeter.  Himlens 
Gud  aabenbarede  sig  til  en  af  Hjertet  ærlig,  ung  Mand,  som 
var  ukendt  med  de  sekteriske  Kirkers  misledende  Teorier,  og 
ved  Aabenbaring  undervistes  han  om  det  sande  Evangeliums 
Plan.  Han  autoriserede  og  inspirerede  sine  udvalgte  Tjenere 
til  at  kalde  andre  og  give  dem  Autoritet  til  at  tale  og  handle 
i  Herrens  Navn.  Dette  gode  Arbejde  har  nu  gaaet  for  sig 
i  snart  Hundrede  Aar,  og  mange  Tusinder  er  bleven  kaldet  og 
iklædt  Mydighed.  Ligesom  Apostlene  i  fordums  Tider  gaar 
disse  Herrens  Tjenere,   Missionærer  i  Jesu  Kristi  Kirke  af 

Sidste  Dages  Hellige,  ud  over  den  ganske  Jord  med  gud- 
dommelig Myndighed,  og  formedelst  den  Helligaands  Inspi- 
ration er  de  i  Stand  til  at  forklare  Skrifterne  og  give  deres 
Medmennesker  en  sand  Kundskab  om  Gud  og  om  Evangeliets 
Plan,  som  han  har  lagt  til  Frelse  for  den  menneskelige  Fa- 
milie. 


DEN  DANSKE  MISSION. 

PAASKØNNELSE  FRA  MISSIONEN. 
Som  en  Paaskønnelse  for  deres  Vandring  tilfods  fra  deres 
Arbejdsmark  til  Foraarskonferencen  i  Aarhus  og  samtidig 
forkyndende  Evangeliets  glade  Budskab  til  mange  Men- 
nesker, har  Missionspræsidenten  tilstillet  Missionærerne 
Richard  T.  Andersen,  Clarence  B.  Jacobs,  Alfred  L.  Søren- 
sen, Clifton  E.  Henrichsen,  HjTurn  Domgaard,  Searen  W. 
Hansen  og  Achton  C.  Jensen  Bibel-Citater  og  Vejleder  for 
Ældster,  indbunden  tilsammen  i  smukt  Læderbind  med 
Paatrykt  i  Guld:  »Vejleder  og  Citater  for  Ældster«  samt 
deres  Navn. 

KØBENHAVNS  GRENS  SANGKOR  I  MALMØ. 
Kristi  Himmelfartsdag  var  Københavns 'Grens  Sangkor  i 
Malmø,  hvor  det  om  Eftermiddagen  gav  en  vellykket  Kon- 
cert for  en  stor  Menneskemængde.  Koret  tilligemed  andre  af 
Grenens  Medlemmer  afsejlede  herfra  ved  Ellevetiden  om  For- 
middagen og  modtoges  i  Malmø  af  Missionærerne  og  andre 
svenske  Søskende,  som  førte  dem  til  Lokalet,  hvor  veldæk- 
kede Borde  var  beredte  for  deres  danske  Gæster.  I  Løbet 
af  Eftermiddagen  blev  Byens  Seværdigheder  taget  i  Øjesyn. 
Efter  Koncertens  Afholdelse  gik  man  atter  tilbage  til  Lo- 
kalet, hvor  der  tilbragtes  en  selskabelig  Tid,  afvekslende 
med  Sang,  Taler  og  Musik  indtil  de  fremmede  maatte  be- 
give sig  til  Skibet,  hvilket  naaede  København  noget  før 
Midnat. 

Turen  var  fuldt  ud  vellykket  og  behagelig,  og  vi  er  an- 
modet om  at  bringe  vore  svenske  Brødre  og  Søstre,  samt 
Missionærerne  Deltagernes  hjerteligste  Tak. 

HILSEN. 
Missionspræsident  Joseph  L.  Petersen,  modtog  den  30. 
Maj  Breve  fra  de  tre  paa  Turne  i  Europa  værende  Mis- 
sionærer, Egert  M.  Larsen,  Chas.  A.  Larsen  og  Norman  R. 
Petersen.  De  var  alle  i  bedste  Velgaaende  og  sender  deres 
hjerteligste  Hilsen  til  Søskende  og  Venner  i  Danmark.  De 
forlod  Liverpool  den  28.  Maj,  og  er  antagelig  hjemme  naar 
dette  læses. 


BREVE. 


Herr  Missionspræsident  Joseph  L.  Petersen, 

København. 

Kære  Broder!  Da  jeg  tænker,  at  det  vil  interessere  Skan- 
dinaviens Stjernes  Læsere  at  høre  lidt  herfra  Narvik,  vil 
jeg  sende  Dem  et  lille  Stykke.  Først  vil  jeg  takke  Dem  for 
Bladet,  som  jeg  modtager  regelmæssig  hver  14.  Dag. 

Nuvel,  det  vil  nok  interessere  Dem  at  erfare,  at  Narvik 
Gren  er  Verdens  nordligste  Gren  og  har  været  en  meget 
frugtbar  Arbejdsmark  for  vore  Missionærer  siden  disse,  lidt 
efter  Hundredaarsskiftet  først  begyndte  sin  Virksomhed  her. 
Narvik  er  jo  ingen  gammel  By,  idet  den  først  ifjor  kunde 
fejre  25  Aars  Jubilæum. 

Den  er  en  meget  interessant  By,  som  har  vokset  stærkt 
i  disse  nu  snart  30  Aar,  siden  Stedet  blev  gjort  til  Ud- 
skibningsplads  for  den  svenske  Jernmalm  fra  Gruberne  i 
Nordsverrig,  og  i  Dag  er  dens  Indbyggerantal  noget  omkring 
8000  Mennesker. 

Indtil  Verdenskrigens  Udbrud  var  her  stationeret  Mis- 
sionærer omtrent  til  Stadighed,  men  senere  har  vi  kun  lej- 
lighedsvis været  besøgt  af  Ældster,  og  fra  1914  til  1921 
laa  Virksomheden  saagodtsom  nede. 

Den  14.  Marts  1922  blev  imidlertid  Grenen  genoprettet 
og  undertegnet  beskikket  til  Forstander,  og  i  Løbet  af  disse 
5  Aar,  som  er  passeret  siden  da,  har  vi  ved  Hjælp  af  lo- 
kale Kræfter  og  lidt  Missionærhjælp  været  i  Stand  til  at 
udfolde  en  ganske  betydelig  Virksomhed.  Som  det  fremgik 
af  en  tidligere  Rapport,  har  vi  i  disse  5  Aar  afholdt  400  Mø- 
der, udført  10  Daabshandlinger,  10  Ordinationer  og  vel- 
signet 9  Børn. 

Udsigterne  for  Fremgang  er  lyse,  og  med  Herrens  Bi- 
stand haaber  vi  at  kunne  bringe  endnu  mange  oprigtige 
Sjæle  ind  i  Kirken. 

Med  hjertelig  Hilsen  til  Dem,  »Stjernen« s  Læsere  og  Per- 
sonale forbliver  jeg  Deres  oprigtige  Broder 

Emil  Joh.  E vensen. 

Pres.  Jos.  L.  Petersen, 

Korsgade   11,  København. 
Kære  Br.  Petersen! 

Maaske  det  kunde  interessere  Dem  og  Læserne  af  »Stjer- 
nen« at  høre  lidt  fra  Fyens  Hovedstad,  Odense,  og  om  vort 
Arbejde  her.  Odense  er  jo  Danmarks  tredie  største  By,  og 
skulde  med  sine  ca.  65,000  Indbyggere  være  et  udmærket 
Virkefelt  for  vor  Kirkes  Missionærer;  men  Arbejdet  til  For- 
fremmelsen af  Herrens  Sag  her  har  været  forhindret  en  hel 
Del  paa  Grund  af  Mangel  af  et  passende  Lokale,  i  hvilket 
vi  kunde  afholde  vore  Møder.  Dette  Savn  er  dog  bleven 
afhjulpet  siden  vi  har  været  i  Stand  til  at  leje  vort  nu- 
værende Lokale,  Jens  Benzonsgade  25,  hvor  vi  er  i  Stand 
til  at  have  ca.  60  Personer  til  vore  Møder.  Møderne  har  siden 
den  Tid  været  godt  besøgt  af  flere  af  vore  Venner,  og  det 
er  vort  inderligste  Ønske  og  Bøn,  at  mange  af  disse  vil 
snart  være  i  Stand  til  at  blive  indlemmet  i  Jesu  Kristi 
Kirke  ved  Daab. 

Fredag  d.  20.  Maj  afholdt  vor  kvindelige  Hjælpeforening 
en  særdeles  vellykket  Basar  under  Ledelsen  af  Søster  Anna 

Jørgensen.  Vort  Lokale  var  fyldt  til  Trængsel  af  Søskende 
og  Venner,  der  lyttede  med  Interesse  til  et  Program,  be- 
staaende  af  Sang,  Musik  og  Taler.  Der  blev  serveret  For- 
friskninger til  de  tilstedeværende,  og  en  ypperlig  Stemning 
gjorde  sig  gældende.  Der  var  over  30  fremmede  til  Stede, 
af  hvilke  en  Del  for  første  Gang  overværede  en  af  vore 
Sammenkomster.  De  fik  alle  nogle  af  vore  Skrifter  med  hjem 
for  at  de  for  dem  selv  kan  undersøge  vore  Lærdomme;  tillige 
fik  de  en  venlig  Indbydelse  til  at  komme  igen.  Som  et  hele 
var  det  en  udmærket  Aften,  der  lover  godt  for  Fremtiden, 
og  det  gav  tillige  et  godt  Overskud  til  Kvindelig  Hjælpe- 
forening  i  Odense.  —  Som  et  hele  tror  vi,  at  der  er  en 
god  Fremtid  for  vort  Arbejde  her.  Vi  føler,  at  Herrens  Aand 
er  med  os,  saaledes,  at  vi  er  i  Stand  til  at  finde  de  oprig- 
tige Sjæle  her.  —  Maa  Herren  velsigne  Dem  i  Deres  Ar- 
bejde, ønskes  af  Deres  Broder  i  Pagten 

Philip  Jensen. 

LYS  FRA  VERDENSKRIGEN. 

Av  J.  Af.  Sjødahl. 

Faktum  er,  at  enddog  verdenskrigen  fremmet  Herrens 
hensikter  med  hensyn  til  frelsningsplanen.  Millioner  av  rus- 
siske unge  Mænd  var  tat  tilfange  under  krigen,  og  mange 
av  disse  kom  under  protestantisk  indflydelse  i  Tyskland 
og  hvorsomhelst  de  var.  De  lærte  at  læse  Bibelen  i  deres 
fangenskap,  og  de  vendte  tilbake  til  sine  hjem  og  begyndte 
at  undervise  den  almindelige  befolkning  overalt,  og  lærte 
dem  til  at  tænke  for  sig  selv  og  læse  for  sig  selv  cg  at 
forlange  høiere  moralsk  og  almindelig  utdannelse.  Og  dette 
vil  øiensynlig  bli  til  Ruslands  frelse.  Det  er  meget  sand- 
synlig, at  denne  protestantiske  utdannelse,  der  begyndte  i 
de  sørgelige  leire  av  krigsfanger,  vil  i  den  bestemte  tid 
enddog  være  en  hjælp  til  at  aapne  dørene  for  Jesu  Kristi 
evangelium. 

»Det  er  umulig  for  el  menneske  at  oli  frelst  i  uviden- 
het«,  og  det  er  likesaa  umulig  at  motta  evangeliet  forstaa- 
elsesfuldt,  førend  en  viss  grad  av  kundskap  og  intelligens 
er  git,  og  dette  synes  nu  at  være  opnaadd  inden  det  rus- 
siske folk. 

»Herren  arbeider  forunderlig 

For  sine  under verker  at  fremme«. 

Oversat  fra   »Juvenile  Instructor«   av 
Borghild  Nielsen,  Oslo. 


FULDKOMMENHET. 

Naturens  love  viser,  at  det  er  nødvendig  at  vokse  gradvis 
skridt  for  skridt  for  at  naa  frem  til  fuldkommenhet.  Kun 
paa  denne  maate  kan  vi  gjøre  os  rede  for  at  blive  skikkede 
for  det,  Gud  ved  skabelsen  har  bestemt  os  for. 

Pludselige  og  forhastede  fremskridt  gjør  os  kun  svake  og 
ufuldkomne.  Herren  siger:  I  3.  Moseb.  19  : 2:  »Tal  til  hele 
Israels  børns  menighet  og  si  til  dem:  »I  skulle  være  hellig. 
Thi  jeg  Herren  eders  Gud  er  hellig«.  Peter  siger  i  1ste  Peters 
brev  1  :  15 — 16:  »men  likesom  den  hellige,  som  eder  kalte, 
vorder  og  I  hellige  i  al  omgjængelse.  Fordi  der  er  skrevet: 
Vorder  Hellige,  thi  jeg  er  hellig«.  Frelseren  siger  i  Matth. 
Evang.  5  :  48:  »Vorder  fuldkomne  likesom  eders  Fader  i  him- 
len er  fuldkommen«. 

Som  en  forklaring  til  dette  siger  Apostelen  Johannes:  at 
naar  Herren  skal  aabenbares,  vilde  de  hellige  vorde  ham  like, 
men  dersom  de  ikke  er  hellige,  likesom  han  er  hellig  og  fuld- 
kommen, kunde  de  ikke  vorde  ham  like,  thi  intet  væsen  kan 
nyte  hans  herlighet  uten  at  besidde  hans  fuldkommenhet  og 
hellighet,  likesaa  litt  som  de  kunde  regjere  i  hans  rike  uten 
hans  magt,  og  frelserens  ord  i  Johannes  evang.  14  : 2:  Sande- 

lig,  sandelig  siger  jeg  eder:  Hvo  som  tror  paa  mig,  de  gjer- 
ninger som  jeg  gjør  skal  og  han  gjøre,  og  han  skal  gjore 
større  end  disse,  for  jeg  gaar  til  min  Fader. 

Alle  disse  ytringer  tilsammenlagte  giver  en  klar  beretning 
om  de  helliges  fremadskridende  tilstand. 

Det  er  rigtig  at  den  sande  fuldkommenhet  ikke  kan  naaes 
uten  under  fuldkomne  omgivelser;  men  førend  vi  naar  til 
fuldkomne  omgivelser,  maa  vi  gjennem  det  ufuldkomne 
jordeliv  anstrænge  og  kjæmpe  os  frem,  for  det  er  netop  denne 
kamp  som  gjør  os  sterke  og  skikkede  for  de  fuldkomne  om- 
givelser, paa  samme  maate  som  silkeormens  kamp  i  puppe- 
hylstret bevirker  at  den  kommer  frem  derav  som  en  pragtfuld 
sommerfugl. 

Vi  tror  at  likesaa  litt  som  vor  jordiske  fødsel  er  begyndel- 
sen, likesaa  litt  er  døden  enden  paa  vor  individuelle  til- 
værelse, men  at  vi  som  Guds  sønner  og  døtre  er  blevet 
sendt  til  denne  jord  for  at  gjennemgaa  denne  prøvestand.  Vi 
har  derfor  faat  vor  frie  vilje  enten  vi  vil  gjøre  godt  eller 
ondt. 

Derfor  er  nu  tiden  for  vor  frelse  eller  som  frelseren  sa: 
Samler  eder  ikke  skatte  paa  jorden  som  møl  og  rust  fordær- 
ver, men  samler  dem  i  himmelen,  som  møl  og  rust  ikke  for- 
dærver, og  som  Jesus  selv  sa:  End  ikke  et  bæger  koldt  vand 
skal  gaa  ubelønnet  hen,  som  gives  til  hans  tjenere.  Saa  vi 
maa  heri  forstaa  at  vort  livs  resultat  vil  være  skatten,  som 
ogsaa  vil  bedømme  os  paa  den  store  dag  paa  hvilken  side  vi 
vil  være  av  frelseren. 

Paulus  siger:  Vi  ere  skapte  til  Kristus  i  gode  gjerninger,  og 
Johannes  siger:  Naar  vi  lever  i  lyset,  som  Kristus  er  i  lyset, 
saa  skal  Jesu  Kristi  Guds  søns  blod  rense  os  fra  al  synd.  Naar 
vi  lever  med  Kristus  i  lyset,  i  hans  fotspor  og  efter  hans  be- 
falinger saa  skal  hans  død  paa  Golgata  rense  os  fra  synden, 
og  vi  vet  alle,  at  roten  til  alt  ondt  er  synden. 

Synden  klæber  sig  til  enhver  av  os  mennesker,  men  det  er 
maalet  for  fuldkommenhet,  at  frigjøre  sig  fra  syndens  snarer 

og  kjødets  lyster,  for  Kristus  siger  i  bjergprædikenen:   »Sa- 
lige er  de  rene  av  hjærtet,  thi  de  skal  se  Gud. 

Det  er  mig  altid  en  glæde  og  opmuntring  at  læse  »Skandi- 
naviens Stjerne«,  for  gjennem  den  har  jeg  læst  mange  be- 
lærende artikler,  som  har  ledet  mig  til  kundskap  og  lys  om 
evangeliets  dyrebare  sandheder,  og  i  haab  om  at  mit  stykke 
vil  bli  indtat  med  det  første  forbliver  jeg  eders  broder  i  evan- 

§eliet-  Ældste,  Hans  Nielsen, 

Haugesund. 


FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Raad. 

(Fortsat  fra  Side  128.) 
DEN  ONDES  RIGE. 

Hvor  der  findes  Fremgang,  kan  der  ogsaa  være  Mulighed 
for  Tilbagegang;  hvor  det  Gode  findes,  kan  ogsaa  det  Onde 
gore  sig  gældende;  alt  har  sin  Modsætning. 

Tilbagegaaende  Væsener.  I  et  Univers,  hvor  der  findes 
evige,  intelligente  Personligheder,  som  er  i  Besiddelse  af 
Handlefrihed,  kan  der  selvfølgelig  ogsaa  være  saadanne  Væ- 
sener, der  modsætter  sig  den  almindelige  Fremskridtslovs  Be- 
tingelser. Faktum  er,  at  saadanne  Opponenter,  baade  blandt 
intelligente  Aander  og  blandt  Mennesker,  har  altid  og  alle- 
vegne været  til  Stede.  Det  siger  sig  selv,  at  de,  der  vier  sine 
Evner  til  Lovens  Kuldkastelse,  fører  en  haabløs  Strid,  og  at 
deres  Styrke  efterhaanden  svigter  dem.  Ikke  desmindre,  efter- 
som mange  saadanne  Personer  har  erhvervet  sig  stor  Kund- 
skab, forend  de  vender  sig  mod  Sandheden,  er  det  muligt  for 
dem,  længe  og  med  stor  Aktivitet,  at  vedblive  i  deres  Mod- 
stand mod  Retfærdigheden. 

Saadanne  Væseners  Fremtidsskæbne  kendes  ikke.  Eftersom 
de  er  evige,  er  det  tvivlsomt,  om  de  nogensinde  aldeles  kan  til- 
intetgøre sig  selv.  Ikke  desmindre,  eftersom  de  modsætter  sig 

Lovens  Fordringer,  vil  de  til  sidst,  saa  at  sige,  visne  hen  og 
blive,  som  om  de  ikke  var  til.  Valsener,  der  modarbejder  al 
Fremgang,  bruger  ligeledes  efter  bedste  Evne  Universets 
Kræfter;  derfor  maa  de,  naar  det  kommer  an  paa  at  ordne  Li- 
vets Anliggender,  enten  paa  Jorden,  eller  hvor  som  helst  det 
end  er,  ogsaa  tages  med  i  Betragtningen. 

Djævelen.  Hvor  mange  faldne  Aander,  der  eksisterer  i  Uni- 
verset, han  man  ingen  Rede  paa.  Kun  saare  lidt  vides  an- 
gaaende  de  opsætsige  Aanders  Udelukkelse  fra  Himmelen;  og 
denne  Uvidenhed  er  sandsynligvis  til  vort  Gavn.  Den  Smule 
Kundskab,  vi  er  i  Besiddelse  af  desangaaende,  skriver  sig 
hovedsagelig  fra  den  Efterretning,  der  er  naaet  os  med  Hen- 
syn til  det  »store  Raad«  i  Himmelen.  En  af  de  store  og  frem- 
ragende Aander,  der  ved  hin  Lejlighed  var  til  Stede,  tilbød  at 
frelse  Menneskene,  uden  at  de  skulde  faa  Brug  for  deres 
Handlefrihed.  Da  denne  ledende  Aand  og  hans  talrige  Til- 
hængere ikke  formaaede  at  faa  deres  Plan  gennemført,  forlod 
de  Raadsforsamlingen  og  modarbejdede  fra  den  Tid  af  den 
Plan,  som  Flertallet  antog. 

Den  Aand,  der  tog  Ledelsen  ved  dette  Opror  i  Himmelen, 
var  Lucifer,  der  siges  at  være  »Morgenrødens  Prins«;  en,  der 
utvivlsomt  formedelst  Flid  havde  naaet  en  fremragende  Stil- 
ling blandt  Aanderne.  Heraf  ser  vi,  at  selv  saadanne,  som  ind- 
tager en  ophojet  Stilling,  kan  falde.  Ingen  er  sig  selv  sikker, 
undtagen  han  Dag  ud  og  Dag  ind  formaar  at  forhindre  Oppo- 
sitionens Spire  fra  at  fæste  Rod  i  Hjertet. 

Lucifer  og  hans  Tilhængere,  som  faldt  i  hint  »store  Raad« 
paa  Grund  af  deres  Modstand,  er  Djævelen  og  hans  Engle,  der 
er  i  Besiddelse  af  deres  egen  Vilje  og  Handlefrihed,  og  som 
endnu  fortsætter  den  samme  Kamp,  der  begyndte  i  Himlene. 
Det  fundamentale  Begreb,  forbunden  med  Evighedsprincip- 
pet,  der  indbefatter  evige  Væsener,  gør  Tilværelsen  af  en  per- 
sonlig Djævel,  omringet  af  personlige  Engle  eller  tjenstgørende 
Væsener,  fornuftmæssig;  ligeledes  er  det,  ifølge  samme,  tænke- 
ligt, at  disse  onde  Væseners  uforgængelige  Vilje  evrig  anven- 

des  for  at  modarbejde  den  store,  uendelige  Plan,  som  Menne- 
sket har  valgt  at  følge  under  dets  jordiske  Løbebane. 

Mennesket  og  Djævelen.  Gud  og  alle  andre  intelligente  Væ- 
sener paavirkes  tildels  af  Menneskets  aktive  Vilje.  Dersom 
Mennesket,  formedelst  sin  Vilje,  er  absolut  bestemt  paa  ikke 
at  blive  hjulpen  af  Gud,  er  det  vanskeligt,  selv  for  Gud,  at 
sende  Mennesket  guddommelig  Hjælp.  Saaledes  ogsaa,  naar 
Mennesket  bruger  sin  Vilje  imod  Djævelen,  har  denne  liden 
eller  ingen  Magt  over  det.  Kun  naar  Mennesket  saaledes  vil 
det,  hører  han  Guds  Stemme,  ren  og  klar;  ligeledes  er  det  kun, 
naar  han  saaledes  vil  det,  at  han  hører  Djævelens  Budskab. 

Den  Læresætning,  at  en  Bøn  maa  gaa  forud  for  Modtagel- 
sen af  en  Gave,  er  lige  saa  sand  med  Hensyn  til  den  For- 
bindelse, der  kan  blive  oprettet  mellem  Mennesket  og  Djæ- 
velen som  mellem  Mennesket  og  Gud.  Gud  sender  sine  Bud- 
skaber gennem  Universet,  Djævelen  gør  ligesaa,  saavidt  hans 
Kundskab  tillader  det.  Ikke  desmindre  behøver  Mennesket 
ikke  at  høre  paa  den  Ondes  Budskab,  dersom  han  ikke  ønsker 
at  gøre  det.  Altsaa  behøver  man  i  Virkeligheden  ikke  at  frygte 
for  den  Onde.  Djævelen  er  ikke  i  Stand  til  at  gøre  Mennesket 
nogen  Skade,  undtagen  det  stiller  sig  under  den  Ondes  Under- 
kastelse; men  dersom  det  »giver  Djævelen  Rum«,  kan  det  ske, 
at  han  kan  blive  Menneskets  Herre  og  lede  det  nedad  paa  Til- 
bagegangens Vej. 

Djævelen  er  Gud  underkastet.  Endskønt  Menneskets  Handle- 
frihed, udøvet  under  et  fuldkommengjort  Væsens  Vejledning, 
er  aldeles  ubeskaaren,  saa  vidt  Mennesket  selv  angaar,  maa 
det  dog  ikke  gore  noget  som  helst  Indgreb  i  andre  Menneskers 
Handlefrihed.  Denne  Lov  gælder  alle,  baade  opadgaaende  og 
nedadgaaende  intelligente  Væsener.  Af  den  Grund  er  Djæ- 
velen Gud  underkastet,  og  det  er  ham  kun  tilladt  at  virke, 
dersom  han  holder  sig  indenfor  et  vist  tydelig  afgrænset  Om- 
raade.  Det  er  ham  mulig  at  indskyde  Mennesket  syndige  Tan- 
ker, men  han  formaar  ikke  at  tvinge  Mennesket  til  Adlydelse 
eller  til  at  give  efter  for  hans  onde  Hensigter.  Den,  som  i  Op- 

rigtighed  ønsker  at  vandre  paa  Retfærdighedens  Sti,  behøver 
aldeles  ikke  at  frygte  Djævelen. 

Ved  Kendskab  til  Modsætningsforhold  og  hvad  de  betyder, 
kan  Mennesket  danne  sig  vigtige  Begreber  om  mangt  og 
meget,  der  kan  være  dem  til  stor  Gavn  paa  Udviklingsbanen. 
Den  Virksomhed,  som  Djævelen  og  hans  Kræfter  udfolder, 
kan  maaske  gøre  saa  meget  godt,  at  den  tilvejebringer  et  Mod- 
sætningsbegreb,  der  tildels  kan  tjene  tænkende  Mennesker 
som  Vejleder.  Herved  menes  selvfølgelig  ikke,  at  det  er  nød- 
vendig for  Mennesket  at  modtage  den  Ondes  Indskydelser 
eller  at  begaa  Synd  for  at  lære  Sandheden  at  kende.  Tvært- 
imod, enhver  fornuftmæssig  Tilskyndelse  modsætter  sig  den 
Tanke,  at  et  Menneske  maa  deltage  i  Synd  for  des  bedre  at 
kende  Retfærdigheden.  Uheldigvis  ser  man  paa  alle  Hold  den 
Onde  gøre  sig  gældende  hos  saadanne,  som  har  forsaget  den 
store,  af  Aandernes  Flertal  antagne  Plan,  og  som  har  ud- 
skejet fra  den  Sti,  der  fører  til  Fremgang. 

(Fortsættes.) 


GENGÆLDELSE 

Gengældelse! 

Dersom  du  nogensinde  skulde  blive  interesseret  i  Udvælgel- 
sen af  et  Ord,  der  udmærker  sig  ved  at  være  mere  indholds- 
rigt og  mere  vigtigt  end  andre,  da  vil  jeg  foreslaa,  at  du  lader 
dine  Tanker  beskæftige  sig  lidt  med  Ordet  »Gengældelse«. 

Det  lyder  ikke  saa  fremmedartet  eller  saa  opstyltet  som 
Mesopotamien,  men  det  har  en  langt  større  Betydning  og  spil- 
ler en  meget  større  Rolle  i  ethvert  menneskeligt  Væsens  Liv. 

Den,  der  ikke  har  Forstaaelsen  af,  hvad  Gengældelse  be- 
tyder, er  at  beklage,  thi  han  vil  en  skønne  Dag  faa  det  at  vide, 
og  naar  den  Lektie  skal  læres,  vil  den  altid  fremkalde  smerte- 
fulde Saar  i  Hjerte  og  Sjæl. 

Intet  Menneske  kan  begaa  Uret  eller  gøre  Skade  uden  en 

Gang  at  komme  til  at  lide  for  det.  Dette  betyder  ikke,  at  han 
kommer  i  Fængsel  eller  bliver  offentligt  brændemærket  som 
en  ondsindet  Person,  men  det  betyder,  at  det  en  Gang  vil  gaa 
op  for  ham,  at  han  har  gjort  Uret.  Og  efterhaanden,  som  hans 
Livsvandring  bringer  ham  nærmere  og  nærmere  til  Afslut- 
ningen, vil  Foleisen  af  at  have  gjort  ondt  mere  og  mere  knu- 
gende hvile  paa  ham. 

Han  bliver  bange.  Ligemeget  hvad  Fremtiden  har  i  Bered- 
skab for  ham,  saa  véd  han,  at  han  ikke  har  været  tro  imod 
sig  selv.  Selv  om  ingen  kender  noget  til,  hvad  han  har  for- 
brudt, saa  vil  han  ruge  over  det  i  sit  Livs  sidste  Dage  og  gøre 
hans  Livsaften  bitter. 

Det  er  Gengældelse. 

I  Livets  bedste  Dage  og  midt  i  Lykkens  Glædesrus  er  det 
saa  let  at  misbruge  sin  Magt,  at  tilføje  Saar  uden  at  tænke 
derover,  at  gøre  andre  bedrøvede  i  Egenkærlighed  og  Tanke- 
løshed eller  bortkaste  Venner  og  trampe  dem  under  Fod  for 
Ærgerrighedens  Skyld.  Det  er  den  letteste  og  naturligste  Ting 
i  Verden. 

Pas  nøje  paa,  at  der  med  Minderne  ikke  skal  komme  For- 
trydelse, thi  den  kan  ikke  rystes  af  og  bliver  mere  og  mere 
nagende. 

Det  er  Gengældelse.  Bruno  Lessing. 


NØD. 

(Skrevet  for  kvindeforeningen  i  Bergen) 

Arbeidsløshet  —  fattigdom  — 
det  er  dagens  ord  for  tiden, 
at  det  blir  bedre  tider  siden 
vet  man  intet  —  intet  om. 
Rundt  i  hjemmene  der  gaar 
et  sørgetaag  hver  dag  og  venter 
mens  av  haap  de  kraften  henter 
til  at  møte  nye  armodsaar. 

Har  du  set  hvor  hjemmet  ødes, 
hvordan  kjærligheten  dødes, 
hat  og  bitterheten  vokse 
iblandt  smaa  og  iblandt  voksne? 
Aarsaken  —  den  bitre  nød 
som  med  kolde  klamme  hænder 
sprer  i  hjemmet  sorg  og  død, 
alt  du  finder,  —  uten  venner.  — 
ingen  dig  en  tanke  senner. 

Har  du  set  hvor  haapløsheten 
tar  sin  plads  i  disse  hjem, 
mens  de  venter  paa  medlidenheten, 
at  en  ven  skal  række  haanden  frem 
for  at  hjælpe  —  og  at  mildne  den 
sorg  og  nød  som  ganske  rolig 
har  tat  plads  i  deres  bolig? 
Hvorfor  kommer  ikke  denne  ven? 

Har  du  set  et  barneøie 

tigge  om  et  stykke  brød, 

medens  kinderne  som  før  var  rød 

nu  av  sulten  er  blit  herjet? 

Uskyldigheten  kan  ei  fatte, 

at  blandt  alle  Jordens  skatte 

ei  skal  findes  saapas  brød, 

at  det  verner  mot  den  bitre  nød. 

Har  du  set  en  taare  rinde? 

Har  du  aldrig  set  en  kvinde 

fælde  taarer  der  hun  stod 

—  faldefærdig  —  medens  sulten 

grov  sig  ind  i  hendes  liv 

til  hun  laa  der  kold  og  stiv? 

Hendes  kamp  var  snart  til  ende 

for  ingen  ville  hjælpen  sende. 

Har  du  paa  et  sykeleie 

set  hvordan   man   tæres  hen, 

bare  med  det  haap  i  eie 

—  av  og  til  —  at  se  en  ven, 

høre  disse  myke  varme 

ord  som  skulle  smerten  stille V 

Hvor  du  kunne  hjælpe  disse  arme 

hvis  du  hare  —  bare  ville! 

Her  er  stedet  hvor  du  kan 
hjælpe  til  at  stilne  nøden, 
selv  den  aller  mindste  gran 
lindrer  smerten,  letter  døden. 
Slaa  dig  kun  med  os  ilag 
og  hjælp  til  hvor  mest  det  trænges, 
da  skal  ingen  fra  idag 
l'orgjæves  efter  venner  længes. 


Johan  Sæl  rum, 
Bergen,  Norge. 


Jeg  har  ingen  større  Glæde  end  denne,  at  jeg  hører,  at  mine 
Børn  vandrer  i  Sandheden. 

De  retfærdiges  Forventninger  er  Glæde,  men  de  ugudeliges 
Haab  forgaar.  Salomon. 

Denne  er  Dagen,  paa  hvilken  vi  skal  lære  og  udvikle  os  i 
Kundskab.  g  y 

